Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
21 ก.ย. 2559

SET Rebound แกร่ง แต่ยังอยู่ในกรอบแนวต้าน 1,470-1,500 จุด
ดัชนี SET อยู่ที่ 1,489.86 จุด +16.08 จุด +1.09% ปริมาณซื้อขาย 23,686 ลบ.
 
แนวรับ :          1,480 / 1,470          แนวต้าน :          1,493 / 1,500
 
สรุปทิศทางและแนวโน้มตลาด
SET ปรับสูงขึ้นดีกว่าคาด แต่ยังมองโอกาสที่จะทะลุ 1,500 จุดไม่มาก: แม้ SET ปรับสูงขึ้นแรงกว่าที่คาดการณ์ไว้ก่อนหน้านี้ แต่ยังอยู่ในกรอบแนวต้านบริเวณ 1,470-1,500 จุด…ทั้งนี้เรายังมองโอกาสที่ SET จะปรับสูงขึ้นเหนือ 1,500 จุด ไม่มากเนื่องจาก 1) แนวโน้มการขึ้นดอกเบี้ยของ Fed ปลายปีนี้ 2) Valuation ของ SET ที่สูงกว่า 16x อย่างไรก็ดีการที่ SET สามารถยืนได้เหนือแนวรับ 1,470 จุด ทำให้ยังสามารถ Trading ได้ต่อ โดยเน้น:-
1)BEAUTY (ทะลุ 9.05 บาท มีโอกาสไปต่อที่ 9.50 บาท) ผลการดำเนินงาน 3Q16 เติบโตแกร่ง จากยอดขายที่ขยายตัวดีกว่าคาด
2)EA (แนวต้านระยะสั้นที่ 27.5 หรือถัดไปที่ 28 บาท) กำลังการผลิตไฟฟ้าเพิ่มขึ้นจากทั้ง Solar Farm และ Wind Farm หนุนกำไรเติบโตเด่นในช่วง 3Q-4Q16
3)CPF (แนวต้านระยะสั้นที่ 33-33.5 บาท) ราคาไก่ทรงตัวในระดับสูง ขณะที่ธุรกิจกุ้งค่อยๆ ฟื้นตัวต่อเนื่อง และธุรกิจในต่างประเทศขยายตัวหนุนกำไร 3Q16 เติบโตแกร่ง q-q
BOJ คงดอกเบี้ยที่ -0.10% ต่อไป ขณะที่ขยายฐานเงินต่อเนื่อง: การประชุม BOJ วันนี้คงอัตราดอกเบี้ย -0.10% ต่อเนื่อง และยังมีนโยบายใช้มาตรการเงินแบบผ่อนคลายต่อไปจนกว่าอัตราเงินเฟ้อจะขยับใกล้เป้าหมายที่ 2.0%…นอกจาก FOMC ที่มีแนวโน้มผ่อนคลายนโยบายการเงินลดลงในการประชุม FOMC เดือน ธ.ค.นี้ แต่ธนาคารกลางญีปุ่น ยุโรป และอังกฤษ ยังมีแนวโน้มใช้มาตรการการเงินแบบผ่อนคลายต่อเนื่อง รวมไปถึงธนาคารกลางไทย (BOT) คาดว่าจะคงดอกเบี้ยที่ 1.50% ไปจนถึงกลางปีหน้าเป็นอย่างน้อย
 
หุ้นที่น่าสนใจทางเทคนิค
BA “ซื้อ” ราคาหุ้นฟื้นตัวขึ้นด้วยรูปแบบ Double Bottom ที่แนวเส้นค่าเฉลี่ยระยะยาว 3 ปี ด้วยแท่งเทียน Morning Star สอดคล้องกับเครื่องมือ MACD กลับมาชี้ Signal ขึ้นมีแนวโน้มเป็นบวก มีแนวต้านแรกที่ 24.70 บาท และเป้าหมายถัดไปที่ 26.00 บาท
WHA “ซื้อ” ราคาหุ้นดีดตัวขึ้นกลับมายืนเหนือเส้นค่าเฉลี่ย 3 เดือนได้อีกครั้ง ด้วยแท่งเทียน Rising Three Method พร้อมปริมาณการซื้อขายสูงขึ้นหลังพักตัวสอดคล้องกับเครื่องมือ DI+ ชี้ขึ้นสนับสนุนแนวโน้ม มีแนวต้านแรกที่ 3.28 บาท ถัดไปที่ 3.40 บาท
TACC “ซื้อ” ราคาหุ้นแกว่งตัวขึ้นต่อหลังพักตัว พร้อมปริมาณการซื้อขายสูงขึ้น สอดคล้องกับเครื่องมือ MACD ชี้ขึ้นพลิกเป็นบวกวันแรก เป็นจังหวะซื้อเก็งกำไร มีแนวต้านแรกที่ 9.00 บาท และแนวต้านถัดไปที่ 9.55 บาทSET ปิดภาคเช้า
Close          1,489.86          Volume          B23,685M
Change          +16.08          %Change          +1.09%
 
สรุปภาวะตลาดภาคเช้า
ดัชนีเปิดกระโดดขึ้นหลังต่างชาติกลับมาซื้อสุทธิ + ตลาดคาดการณ์ว่าเฟดจะคงดอกเบี้ยในการประชุมครั้งนี้ ขณะที่ BOJ มีมติคงอัตราดอกเบี้ยที่ระดับติดลบ 0.1% ในการประชุมวันนี้ ทำให้มีแรงซื้อเข้ามาต่อเนื่องในหุ้นเกือบทุกกลุ่ม ส่งผลให้ดัชนีปรับขึ้นต่อเนื่องและแกว่งตัวในแดนบวกตลอดภาคเช้า
 
แนวโน้มภาคบ่ายตามค่าสัญญาณทางเทคนิค
ในกราฟรายวันดัชนีไม่ปรับลงต่อแม้เกิดแท่งเทียนสัญญาณลบกดดัน พร้อมกับไต่ระดับขึ้นตามแนวรับเส้น 5 วันเป็นสัญญาณยืนยันแนวโน้มขึ้นเดิม  ขณะเดียวกันการสร้างแท่งเทียน POSITIVE  HARAMI  เป็นสัญญาณบวก + กราฟราย 30 นาที เปิดกระโดดขึ้นในแนวของ V-SHAPE เป็นสัญญาณบวกการปรับขึ้น
 
ดังนั้นประเมินว่า SET ภาคบ่ายมีโอกาสปรับขึ้นต่อ
แนวรับ  1,482  แนวต้าน 1,499
 
ORI   ซื้อเก็งกำไร
ราคาปิด  11.30  บาท
แนวรับ  11.10 บาท / แนวต้าน 12 บาท / Cut loss  10.70 บาท
กราฟระยะสั้นพลิกตัวขึ้นแบบ W shape และราคาตัดเส้น EMA 10 วันพร้อม Volume ซื้อขายหนาแน่นเกิดเป็นสัญญาณซื้อ  อีกทั้งเครื่องมือ RSI + MACD ชี้ขึ้นสนับสนุน จึงคาดว่าจะปรับตัวขึ้นต่อได้
 
PPM  ซื้อเก็งกำไร
ราคาปิด  2.76  บาท
แนวรับ  2.74  บาท / แนวต้าน 2.90  บาท / Cut loss  2.64  บาท
กราฟอยู่ในช่วงกลับตว V shape และราคาสามารถยืนเหนือเส้น EMA 10 วันได้ต่อเนื่อง สอดคล้องกับเครื่องมือ RSI + MACD ชี้ขึ้นสนับสนุนเป็นสัญญาณซื้อ จึงคาดว่าจะปรับตัวขึ้นต่อได้